Huvitav raamat, mida ei suuda käest panna...Aurav kohv, mille aroom viib mõtted argimuredest eemale...Hetk vaid Sulle endale – see, mida oled kogu päeva oodanud. Või hoopis kvaliteetaeg perega ümber suure söögilaua. Meil kõigil on oma salajased unistused, millele mõeldes justkui seiskuks hetkeks ajaratas ning meenub, et elame nüüd, siin ja kohe. Oluline seejuures kõik see, mis meid ümbritseb. See kõik peaks olema mugav ja nauditav. Seepärast loome mööblit, mis lisab ellu väärtust ning on kestev.
#000000
Mis on kestvuse saladus? Meie usume, et see on pühendumine. Kestavad suhted, kus leitakse teineteise jaoks aega. Kestavad karjäärid, kuhu panustatakse energiat. Kestab mööbel, mis on valmistatud käsitööna, millesse on investeeritud aega, raha ning kirge. Sisukos loodud mööbel – nii üksikesemed kui ka terviklahendused – on valminud kogenud meistrite käte all ning võid kindel olla: see on midagi, mis kestab.
#000002
Eritellimusmööbli loomine algab mööbli projekteerimisest ja selle kolmemõõtmelisest visualiseerimisest. 3D vaadete abil tekib kliendil enne tellimuse töösse andmist täielik ülevaade tellitavast tootest ning puidumeistrid saavad detailse kavandi, mille põhjal tööle hakata. Meie kogenud projekteerijad / mööblidisainerid pakuvad parimaid mööblidisaini lahendusi vastavalt kliendi soovile. Valdame eri stiile: oleme kursis nii klassikaga kui ka rahvusvaheliste trendidega. Iseäranis pikk töökogemus on meil Skandinaavia turgudel tegutsemisel. Projekteerime mööblit nii kodudesse, kontoritesse kui ka avalikesse ruumidesse.
#000003
Eritellimusmööbel on otsekui osake Sinust endast: see peegeldab Sinu soove ning nägemusi ümbritseva keskkonna loomisel. Isikupärase kodu või kontoriruumi loomine on üks enda identifitseerimise ja väljendamise viise, mis võib mängida väga suurt rolli edu saavutamises nii tööalases kui ka isiklikus plaanis. Meie Sisukos oleme Sulle lihtsalt head abilised, kes aitavad luua just Sulle sobivat interjööri, valmistades Sinu soovidest lähtuvalt mööbli või sisustuselemendi. Võta meiega ühendust ja koostöös leiame kõikidele soovidele lahenduse. Meie mööblidisainer, sisearhitekt, tootmisjuht, tislerid ja mööblipaigaldajad toovad Sinu unistused paberilt ellu.
#000004
Köök – see on kodu süda. See on koht, kus tervitatakse iga uut päeva ning kuhu õhtul tullakse kokku, et jagada päevamuljeid, tekkinud mõtteid ning kogetud emotsioone. Eranditult iga köök on oma pererahva nägu, kõneldes nende väärtustest, harjumustest ning elustiilist. Kes eelistab klassikat, kes modernsust; kellele meeldib avatus, kes vajab konkreetseid piire; kes armastab värviküllust, kes neutraalseid ning mahedaid toone. Kõik on võimalik ning kõik on lubatud! Valmistame köögimööbli, tuginedes Sinu soovidele ja endi pika aja jooksul kogutud oskuste ning teadmiste pagasile. Mõtleme kaasa Sinu unistusele ning pakume välja mitmeid lahendusi. Kasutame oma töös palju eri materjale ning oskame neid oskuslikult kombineerida. Loome Sulle köögi, mis on mugav, funktsionaalne, kvaliteetne ning mis kõige olulisem – oma pererahva nägu!
#000005
Pika tegutsemisaja jooksul oleme disaininud eri stiilis ning funktsionaalsusega mööbliesemeid ja sisustuselemente. Klientidelt saadud inspiratsiooni ning oma tislerite teadmiste-oskuste tulemusena on Sisukos tekkinud unikaalne ning populaarne omatoodete seeria. Praeguseks on meie mahukal tooteriiulil olemas omanäolise disainiga laud, toolid, diivalilaud, tammelaud, tugitool, kapid, voodid ja ripplaepaneelid. Tootearendus käib meil aastaringselt ja igal aastal oleme tulnud välja mõne uue huvitava disaintootega. Meie epoest leiate huvitavaid ja erilisis lahendusi just oma kodu või kontori sisustamiseks.
#000006
Meie tehtud köögis on tervel perel mugav olla. Anname oma suured kogemused köögimööblist ja selle disainimisest Teie käsutusse.
#000007
Eritellimusel valmistatud mööbel arvestab Teie ruumi ja sisekujunduse eripäradega. See on disainitud ja valmistatud vastavalt Teie soovitud mõõtudele.
#000009
Kõikidele esmastele kliendipäringutele vastab meie usin kontorihaldjas Anneli. Lisaks tähtsate dokumentidega toimetamisele (ehk hinnapakkumiste ning arvete koostamisele) paneb ta õla alla ka projekteerimisse. Avatud maailmavaatega rõõmsameelsele Annelile meeldib väga mootorrattaga ringi reisida ja pere ning sõpradega koos aega veeta. Kui meel läheb mõruks ja tusatuju ähvardab võimust võtta, paneb ta kõlaritesse Nickelbacki, ja maailm on tema jaoks jälle ilusam paik.
#000010
Üllarit on projekteerimise juures alati enim paelunud ruumi kompositsioon, eri materjalide ning pindade kooskõla ja ühtesulandamine. Oma töös koondab ta paljud eriilmelised detailid ning tehnilised komponendid üheks terviklikuks narratiiviks, arvestades muu hulgas nii värvilahenduste ja mööblipaigutuse kui ka funktsionaalsuse, ergonoomika ja akustikaga. Tema portfooliosse kuulub avalike ruumide disainimisel julgete sisekujunduslike otsuste langetamine, mis praeguseks on saanud teenäitajateks ning üldiselt jälgitavaks trendiks. Sisearhitekt Üllar leiab, et tänapäevane sisekujundus on mõnusa, õdusa õhustikuga, kus detailidel, valgustusel, mööblil ning aksessuaaridel on rohkem kaasarääkimisvõimalust kui kunagi varem.
#000011
Marleeni näol on tegu noore ning andeka disaineriga, kes leiab inspiratsiooni kõikjalt enda ümbert – eriti meeldib talle loodus ja maalähedus. Tootedisainer Marleen on püüdlik, kohusetundlik ning loominguline perfektsionist, kelle jaoks on oluline, et asjad oleksid terviklikud – olgu selleks hästi läbimõeldud ruumikujundus või konkreetne toode. Tema tähelepanu köidavad ideed, kus on kokku sobitatud eri stiile. Keskmisest ambitsioonikamana seab ta endale suuri eesmärke, mille suure pühendumisega ka alati saavutab. Vabal ajal armastab Marleen kokata – tema teiseks ametiks võiks vabalt olla kondiiter! Kui teda ei leia töölt või köögist, siis on ta üldjuhul hoopis rabamatkal.
#000012
Peeter on sündinud puidumeistri hingega. Just puidutöö on see, mida Peeter armastab ning millesse ta paneb oma südame ja kire. Nii juba 15 aastat järjest – ning hoog ei näi raugevat! Ettevõtte asutaja ning tootmisjuhina on Peetri jaoks on esmatähtis toote kõrge kvaliteet ja rahulolev pilk kliendi silmades. Iseäranis meeldib talle töötada unikaalsete ning põnevate erilahendustega. Sisustuskoja OÜ-s ei lähe ükski toode tsehhist välja enne, kui Peetri terav silm pole seda üle vaadanud. Tootmisjuht Peetrile meeldivad üle kõige seiklused, reisimine, mootorrattad ja tema sõbrad.
#000013
Valter on ettevõtluses aktiivne olnud juba pea 15 aastat, millest viimased 12 aastat on ta tüürinud Sisuko laeva, tegeldes igapäevaselt tootedisaini, –arenduse ning projekteerimisega. Valter kannab endas ning oma töös vankumatult Sisuko missiooni – mitte lihtsalt toota ja projekteerida mööblit, vaid viia ellu disainerite ning kodusisustajate unistusi. Juhina näeb ta alati kõiges ning kõigis peituvaid võimalusi: kõik on võimalik, kui vaid piisavalt tahta. Valteri hobideks on matkamine (nii rabades kui ka kõrgmäestikus), pidev enesearendamine ning loomisprotsess (tootearendus, disain). Kõige väärtuslikumaks peab ta perega koosveedetud aega.
#000014
Jäta siia oma nimi, email ja kirjelda oma soovi. Võtame Sinuga ühendust kohe, kui oleme teate kätte saanud.
#000015